INSET ลุ้นผลประมูลงานใหม่กว่า 1 พันลบ. ปลายปีนี้ ตุนแบ็กล็อก 2 พันลบ. รับรู้ยาว 2-3 ปี
INSET ลุ้นผลประมูลงานใหม่กว่า 1 พันล้านบาท ปลายปีนี้ คาดได้รับงานไม่ต่ำกว่า 50% แถมตุนแบ็กล็อกแน่น 2 พันล้านบาท ทยอยรับรู้ยาว 2-3 ปี
INSET ลุ้นผลประมูลงานใหม่กว่า 1 พันลบ. ปลายปีนี้ ตุนแบ็กล็อกแน่น 2 พันลบ. ทยอยรับรู้ยาว 2-3 ปี
4 พ.ย. 2565

นายศักดิ์บวร พุกกะณะสุต กรรมการผู้จัดการ บริษัท อินฟราเซท จำกัด มหาชน หรือ INSET เปิดเผยว่า บริษัทได้เข้าร่วมประมูลงานใหม่อีกหลายโครงการมูลค่ารวมไม่ต่ำกว่า 1,000 ล้านบาท คาดว่าจะมีการทยอยประกาศผลการประมูลทั้งหมดภายในสิ้นปีนี้ จากการเร่งขยายตัวของผู้ประกอบการในด้าน ธุรกิจ Data Center และ Cloud ขณะเดียวกัน บริษัทยังคงเดินหน้ายื่นประมูลงานใหม่ คาดว่าจะได้รับงานไม่ต่ำกว่า 50% ของมูลค่างานที่เปิดให้ประมูล และถือเป็นแหล่งสร้างรายได้ที่แข็งแกร่งในอนาคต
สำหรับภาพรวมผลการดำเนินงานสำหรับงวด 9 เดือนสิ้นสุด ณ วันที่ 30 กันยายน 2565 มีรายได้รวมอยู่ที่ 1,090.44 ล้านบาท เพิ่มขึ้น 79.37 ล้านบาท หรือเพิ่มขึ้น 7.85% จากงวดเดียวกันมีรายได้รวมเท่ากับ 1,011.07 ล้านบาท ส่วนกำไรสุทธิอยู่ที่ 99.33 ล้านบาท
ผลดำเนินงานสำหรับงวด 9 เดือนปี 65 มาจากรายได้จากธุรกิจก่อสร้างศูนย์ข้อมูลและระบบเทคโนโลยีสารสนเทศ รองลงมาเป็นรายได้จากธุรกิจโครงสร้างพื้นฐานโทรคมนาคมและคมนาคมขนส่ง และรายได้จากธุรกิจซ่อมบำรุง รายได้บริษัทยังคงเติบโตอย่างต่อเนื่องจาก การรับรู้รายได้ตาม Backlog ที่มีอยู่ และการส่งมอบงานให้กับลูกค้าตามระยะเวลาที่กำหนด
ปัจจุบันธุรกิจ Data Center และ Cloud ยังมีความต้องใช้เพิ่มขึ้นอย่างต่อเนื่อง ตามเทรนด์ของโลกยุคดิจิทัล รวมทั้งระบบการทำงานได้ปรับเปลี่ยนมาเป็นรูแบบ Work from Home  มากยิ่งขึ้นหลายเท่าตัว จึงทำให้ผู้ประกอบการ ต้องเร่งขยายพื้นที่ในการจัดเก็บข้อมูลเพิ่มขึ้น เพื่อรองรับกับใช้ปริมาณข้อมูลที่เพิ่มมากขึ้นอย่างมีนัยสำคัญ  และรวมถึงต้องสามารถเข้าถึงข้อมูลในทุกที่ทุกเวลาในปัจจุบัน
“ในช่วง 9 เดือนที่ผ่านมา บริษัทยังมีรายได้ยังเติบโตต่อเนื่อง ซึ่งยังเป็นไปตามแผนที่วางไว้ และคาดว่าแนวโน้มช่วงท้ายปีนี้จะมีทิศทางการปรับตัวที่ดีขึ้น เนื่องจากบริษัทฯทยอยรับรู้รายได้จากงานในมือ (backlog) 2 พันล้านบาท แบ่งเป็นงานประเภทต่างๆประกอบด้วย งานโครงข่ายโทรคมนาคม (เสา สาย) Data Center และงานซ่อมบำรุงและบริการ (Recurring Income) และจากการเร่งขยายตัวของผู้ประกอบการในด้าน ธุรกิจ Data Center และ Cloud ซึ่งทำให้บริษัทมีโอกาสได้งานเพิ่มขึ้นต่อเนื่อง “